stanford-oval/wikipedia huggingface dataset:
Norjan lähetys- ja evankeliointineuvosto

| Norjan lähetys- ja evankeliointineuvosto> Norsk Råd for Misjon og Evangelisering |
| --- | --- |
Perustettu:  2001
Kotipaikka:  Hamar
Toiminta-alue:  Norja
Toiminnanjohtaja:  Øystein Samnøen
Kattojärjestö:  Euroopan Evankelinen Allianssi
Aiheesta muualla
Sivusto
Infobox OKVirheellinen NIMI-arvo: 
Norjan lähetys- ja evankeliointineuvosto (norj. Norsk Råd for Misjon og Evangelisering, lyh. NORME) on norjalainen vuonna 2001 perustettu evankelis-kristillinen järjestö. NORME toimii kattojärjestönä 43 norjalaiselle lähetysjärjestölle ja kirkkokunnalle. NORME on yksi Euroopan suurimmista kansallisista evankelisista alliansseista. Kirkkojen ja järjestöjen yhteinen perusta on Lausannen julistus.  Järjestö on Euroopan evankelisen allianssin kansallinen liitto Norjassa.
NORME perustettiin vuonna 2001 Norjan lähetysneuvoston, Norjan evankelisen allianssin ja Norjan Lausannen liikkeen yhdistyessä.
Järjestö korostaa evanekeliumin välittämistä niin kuin se on kirjoitettu Raamatussa. Se ei halua tulkita sanomaa, vaan uskoo, että se on ymmärrettävä niin kuin se on kirjoitettu. Lausannen julistuksessa, johon järjestö perustuu, todetaan. ”Pidämme kiinni sekä Vanhan että Uuden testamentin jumalallisesta inspiraatiosta, totuudesta ja auktoriteetista.”
Verkosto > Järjestöt

Areopagos
Asia Link
Brave Heart
Damaris
Den Norske Israelsmisjon
Det Norske Bibelselskap
Det Norske Misjonsselskap
Evangelisk Orientmisjon
Frontiers
HimalPartner
Indremisjonsforbundet
Kristent Nettverk
Litteraturmisjonen
Lærernes Misjonsforbund
Lys over Land
Metodiskirkens Misjonsselskap
Misjon Uten Grenser
Misjonsalliansen
Mission Aviation Fellowship
Missionuoret (Ungdom i Oppdrag)
Navigatørene
NMSU
Norea Mediemisjon
Norges Kristne Student- og Skoleungdomslag – Laget
Normisjon
Norjan luterilainen lähetysliitto (Norsk Luthersk Misjonssamband)
NSP Aid
Pinsemisjonen
P7 Kristen Riksradio
Stefanusalliansen
Sykepleiernes Misjonsring
Søndagsskolen Norge
Tent
Wycliffe Raamatunkääntäjät
Young Life
Åbne Dører
Verkosto > Kirkot

Norjan evankelis-luterilainen vapaakirkko (Den Evangelis-Lutherske Frikirke)
Evankelis-luterilainen kirkkoyhteisö (Det evangelisk-lutherske kirkesamfunn)
Guds Menighet Vegårshei
Kristkirken i Bergen
Misjonskirken Norge
Norjan baptistiliitto (Den Norske Baptistsamfunn)
Pelastusarmeija Norjassa (Frelsesarmeen)
Aiheesta muualla

Järjestön verkkosivusto (norjaksi)
Syväoppiminen

Syväoppiminen (engl. deep learning) on joukko tekoälymenetelmiä, joissa hyödynnetään usean kerroksen neuroverkkoja.
Periaate

Syväoppiminen perustuu keinotekoisiin hermoihin, jotka muodostavat monikerroksisen neuroverkon. Hermot eli neuronit laskevat numeerisen tuloksen yhdestä tai useammasta numeerisesta, muilta neuroneilta tai syötteestä saadusta hermoärsykkeestä, perustuen sisäiseen painoarvoon.
Syväoppimisen tavoitteena on luoda algoritmien avulla neuroverkko, joka pystyy ratkaisemaan sille annetut ongelmat. Syväoppimista käytetään erityisesti sellaisten ongelmien ratkaisemiseen, joissa perinteisillä menetelmillä tehdyt ratkaisut vaatisivat erittäin monimutkaisia sääntöjä. Syväoppimista käytetään esimerkiksi puheen, kuvien ja tekstien tunnistamiseen tai käsittelyyn.
Historia

Ensimmäisen kokeelliset neuroverkot kehitettiin 1950-luvulla, jolloin käytettiin yhtä kerrosta neuroneja. Kiinnostus lopahti kun todettiin yksinkertaisten verkkojen rajallisuus. 1970- ja 1980-luvuilla Geoffrey Hinton tutki neuroverkkoja. Hinton julkaisi vuonna 1986 David Rumelhartin ja Ronald Williamsin kanssa merkittävän artikkelin backpropagation-tekniikasta.
Neuroverkkojen kehitys laantui 1980- ja 1990-luvuilla saatujen menestysaskelien jälkeen. Princetonin yliopistossa professori Fei-Fei Li työskenteli kuvatunnistusmenetelmän parissa, jossa 14 miljoonaa kuvaa oli luokiteltu 22 tuhanteen kategoriaan. Tätä kutsuttiin ImageNetiksi ja Li jatkoi sen kehitystä siirryttyään Stanfordiin vuonna 2009. ImageNet sai huomiota, kun Toronton yliopistosta Geoffrey Hintonin ryhmä koulutti neuroverkon ImageNetin tietojoukolla ja saavutti merkittävästi paremman suorituskyvyn kuvien tunnistamisessa. Tämä oli ensimmäinen Lin järjestämään kilpailuun osallistunut syvä neuroverkko.
Moderneissa neuroverkoissa voi olla tuhansista miljardeihin neuronia. Vuonna 1998 Yann LeCun kirjoitti neuroverkosta, jossa oli seitsemän kerrosta ja 60 000 koulutettavaa parametria. Vuonna 2012 esitellyssä AlexNetissä oli kahdeksan kerrosta, mutta 60 miljoonaa parametria. Tuolloin yhdistyivät neuroverkot, jättimäiset datajoukot sekä grafiikkaprosessorilla suoritettu laskenta, jolloin voitiin käsitellä paljon suurempia tietojoukkoja.
Neuroverkkojen oppiminen

Työn alussa neuroverkon rakenne suunnitellaan ja sen painoarvot alustetaan. Alustettava painoarvo voi olla neuroneissa ennalta määritetty muuttumaton arvo tai satunnaislukugeneraattorilla asetettu luku.
Ohjatussa oppimisessa (engl. supervised learning) neuroverkolle syötetään ennalta luokiteltuja näytteitä. Neuroverkon tuottamien arvojen ja näytteen luokittelun perusteella neuronien painoarvoja muutetaan siten, että neuroverkko tuottaisi syötteen luokittelun mukaisen tuloksen.
Ohjaamattomassa oppimisessa (engl. unsupervised learning) syväoppimisen -malli (engl. deeplearning model) yrittää automaattisesti luokitella syötettä, ilman että sitä ohjataan millään tavalla. Ohjaamatonta oppimista ovat muun muassa sellaiset autoenkooderit, jotka muuttavat vastaanottamansa syötteen matalampiuloitteiseen muotoon, ja yrittävät muokata sen takaisin alkuperäiseksi syötteeksi.
Osittain ohjatussa oppimisessa (engl. semi-supervised learning) osa näytteistä on luokiteltuja ja osa ei. Tämä voi tarkoittaa esimerkiksi sitä, että osaa verkosta esiharjoitetaan ohjaamattomasti, ja sitten tätä neuroverkkoa käytetään osana ohjattua arkkitehtuuria.
Vahvistusoppimisessa (engl. reinforcement learning) syväoppimisen -malli oppii palautteen perusteella, jota ympäristö antaa suorituksen aikana.
Rajoituksia

Syväoppiminen ei kykene oppimaan käsitteitä, vaan ainoastaan käsitteiden ilmentymiä. Niinpä videopeliä pelaamaan oppinut neuroverkko saattaa oppia toimimaan tietyllä tavalla, joka voidaan ilmaista yksinkertaisena sääntönä, mutta tämä sääntö ei neuroverkosta ole käytännössä luettavissa. Tässä mielessä syväoppiminen on varsin pinnallista, ja syväoppimisella saatuja tuloksia on helppo hämätä esimerkiksi muuttamalla syötettä siten, että se vain vähän poikkeaa opetuksessa käytetystä datasta. Oppimisen tuloksiin ei myöskään voi tästä syystä luottaa .
Kuvantunnistuksessa syväoppimisen on uskottu oppivan kuvissa esiintyviä käsitteitä, kuten 'koira' tai 'kissa', mutta neuroverkon herkkyys pienille kuvan muutoksille, joilla koira saadaankin luokiteltua kissaksi, osoittaa, että tämä ei pidä paikkaansa. Lisäksi neuroverkon syvyyden lisääminen ei juurikaan auta luokittelun saamiseksi luotettavammaksi .
Syväoppimisen yksi ongelma on se, että tekoäly ei osaa yhdistää asioita kokonaisuuksiin, sillä syväoppimisessa ei ole kokonaisrakennetta, johon tietoja voisi yhdistää. Tästä seuraa vaikeuksia objektien erottamisessa, mikä voi vaikeuttaa vaikkapa robottiauton kykyä tunnistaa edessään olevia kohteita. Myös puheen ja tekstin tunnistamisessa neuroverkkomallit ovat rajoittuneita, sillä niissä ei ole samanlaista rikasta mallia maailmasta kuin ihmisen päässä. Syväoppiminen vaatii lisäksi ihmisen ohjaamaan oppimista, mikä edellyttää suuren pohjamateriaalin luokittelua.
Kehitys

Syväoppimista pyritään kehittämään yhdistämällä siihen ihmisaivojen toiminnasta opittuja tekniikoita, jotta tekoäly pystyisi oppimaan itsenäisemmin ja hahmottamaan ympärillään olevaa maailmaa. Tavoitteena pitkällä tähtäimellä on luoda yleiskäyttöinen tekoäly, joka pystyy hoitamaan itsenäisesti erilaisia tehtäviä. Tämän on arveltu johtavan siihen, että tekoäly vie jopa 30–50 prosenttia nykyisistä työpaikoista parissakymmenessä vuodessa, mikä saattaa aiheuttaa merkittäviä yhteiskunnallisia ongelmia mutta voi toisaalta lisätä tuottavuutta ja kasvattaa elintasoa.
Kirjallisuutta

Kelleher, John D.: Syväoppiminen.  Suomentanut Pietiläinen, Kimmo. Terra Cognita, 2020.  ISBN 9789527367032
Aiheesta muualla

Wikimedia Commonsissa on kuvia tai muita tiedostoja aiheesta .
Deep learning – Mitä se on? louhia.fi. Arkistoitu 12.3.2017. Viitattu 10.3.2017. (suomeksi)
30 amazing applications of deep learning Yaron Hadad, 16.3.2017 (englanniksi)
Usean kerroksen neuroverkko
Human Diversity Foundation

| Human Diversity Foundation |
| --- | --- |
Perustettu:  2022
Perustaja:  Emil Kirkegaard, Matthew Frost, Erik Ahrens
Päämaja:  Wyoming, Yhdysvallat
Toiminta-alue:  Eurooppa, Yhdysvallat
Kattojärjestö:  Pioneer Fund
Infobox OKVirheellinen NIMI-arvo: 
Human Diversity Foundation (HDF) on vuonna 2022 perustettu äärioikeistolainen järjestö, joka julkaisee rotutieteellisiä artikkeleita Aporia Magazine -ja Mankind Quarterly -lehdissä. Organisaation avainhenkilöt ja perustajat tukevat valkoista nationalismia ja maahanmuuttajien palauttamista kotimaihinsa.
Historia

Human Diversity Foundationin perusti Emil Kirkegaard, tanskalainen äärioikeistolainen aktivisti virallisella nimellään William Engman vuonna 2022. Se rekisteröitiin osakeyhtiöksi Wyomingissa. Muita HDF:n johtajia ovat Matthew Frost, brittiläinen entinen opettaja ja Aporia Magazine -lehden perustaja, ja Erik Ahrens, saksalainen valkoinen nationalisti ja äärioikeistolaisen Vaihtoehto Saksalle -puolueen (AfD) sosiaalisen median neuvonantaja. Human Diversity Foundation käytännössä jatkaa äärioikeistolaisen rotubiologiaa edistäneen Pioneer Fundin toimintaa uudella tuotemerkillä. Matthew Frostin mukaan Emil Kirkegaardille annettiin Pioneer Fundin varat, jotka käytettiin HDF:ää varten.
Emil Kirkegaard johtaa HDF:n "maanalaista tutkimussiipeä", joka koostuu noin kymmenestä tutkijasta. HDF:n tutkimusryhmän jäseniä ovat mm. Bryan Pesta, Bo Winegard ja Davide Piffer. Pioneer Fundilta rahaa saanut Pesta erotettiin tehtävästään Cleveland State Universitystä vuonna 2022, koska hän käytti tutkimuksessaan väärin geneettistä tietoa. Vuoden 2022 Buffalon ammuskelun tekijä Payton Gendron lainasi Pifferin kirjoituksia rodusta ja älykkyydestä. Toinen HDF:n työntekijä on Edward Dutton, Mankind Quarterlyn entinen päätoimittaja ja rasistinen tubettaja, joka edistää eugeniikkaa. HDF on suoraan rahoittanut Russell T. Warnen kirjoittamaa tutkimusta.
Lokakuussa 2024 Guardian paljasti, että yhdysvaltalaien liikemies Andrew Conru oli lahjoittanut HDF:lle yli miljoona dollaria. Heidän raporttinsa mukaan "Kun Guardian lähestyi häntä, Conru veti tukensa sanomalla, että ryhmä näytti poikkeavan alkuperäisestä 'puolueettoman akateemisen tutkimuksen' tehtävästään."
Lokakuusta 2024 lähtien heidän verkkosivuillaan on vain tämä lausunto: "Olemme voittoa tavoittelematon organisaatio, joka on erikoistunut ihmisten monimuotoisuuden tutkimukseen. Emme tällä hetkellä etsi lisärahoitusta."
Historia > Neo Byzantium

HDF suunnittelee perustavansa yksityisen äärioikeistolaisen klubin nimeltä Neo Byzantium saadakseen tuloja. Jäsenyys alkaa 650 punnasta ja nousee 5000 puntaan. Sitä johtavat Erik Ahrens ja Matthew Frost, joihin ilmeisesti on vaikuttanut naisvihamielisenä pidetty internet-persoona Andrew Tate.
Historia > Iso-Britannian biopankin datan käyttö

The Guardianin toimittajat kertoivat lokakuussa 2024, että Emil Kirkegaard ja HDF olivat päässeet Iso-Britannian biopankin tietoihin.  Piilokameramateriaalissa vuodelta 2023 Matthew Frost väitti, että "he ovat onnistuneet pääsemään Iso-Britannian biopankkiin" ja lisätietoja varten pitäisi "keskustella Emilin kanssa".   Biopankin edustaja kommentoi vastauksena, että he "tarkkailevat ja estävät Kirkegaardin ja muiden tutkijoiden, joiden uskotaan olevan yhteydessä häneen, yrityksiä päästä käsiksi dataan." Edustaja kommentoi myös, että HDF:n tutkijat "eivät ole vilpittömiä tutkijoita."
Julkaisut > Aporia Magazine

HDF ylläpitää Aporia Magazinea tieteellisen rasismin kanavana.Matthew Frost perusti Aporian vuonna 2021 ja myi sen Emil Kirkegaardille. Frost on todennut, että "eliitin ja eliittiin pyrkivien ihmisten tulisi lukea lehteä".
Diana Fleischman toimii lehden podcastin isäntänä. Hän osallistui vuoden 2023 Natal-konferenssiin uusoikeiston jäsenten kanssa. Bo Winegard, Aporian päätoimittaja, on todennut, että hän uskoo rodullisten stereotypioiden olevan "kohtuullisen tarkkoja" ja on pyytänyt lukijoitaan omaksumaan "valkoisen identiteettipolitiikan".Winegard erotettiin tehtävästään Marietta Collegessa. Vuonna 2020 Winegard julkaisi perutun artikkelin, joka perustui Richard Lynnin virheellisinä pidettyihin älykkyystietoihin. Winegardin rotu- ja älykkyystutkimusta kritisoitiin, koska se muistutti pseudotiedettä.
Aporian toimittaja Noah Carl erotettiin Cambridgen yliopistosta, koska hän oli tehnyt yhteistyötä äärioikeistolaisten kanssa.
Valkoinen nationalisti Jared Taylor esiintyi Aporia-podcastissa vuonna 2024 kertoakseen näkemyksistään koskien monietnisten yhteiskuntien ongelmia. Hän kommentoi, että "mustien ja valkoisten ei ole mahdollista elää rauhassa yhdessä".
Julkaisut > Mankind Quarterly

HDF on ilmoittanut omistavansa Mankind Quarterlyn.Sitä on kuvailtu "pseudotieteelliseksi kanavaksi rotujen epätasa-arvon edistämiselle".
Näkemykset

Salaa äänitetyissä haastatteluissa HDF:n jäsenet suunnittelevat luovansa vain valkoisille tarkoitetun etnovaltion karkottamalla ei-etnisesti eurooppalaiset vähemmistöt tavalla, jota he kutsuvat "takaisinmuutoksi" (engl. remigration).  Tästä termistä on tullut suosittu eufemismi viime vuosina Saksan ja Itävallan äärioikeistolaisten poliittisten ryhmien keskuudessa viitaten vähemmistöjen joukkokarkotuksiin. Frost on todennut, että Vaihtoehto Saksalle -puolueen keskeisenä politiikkana tulisi olla takaisinmuutto, jos puolue pääsee valtaan. Kirkegaard on ehdottanut, että maahanmuuttajaperheille, jotka ovat asuneet maassa kahden tai kolmen sukupolven ajan, pitäisi maksaa maasta lähtemisstä.
HDF:n johtajaksi epäilty Erik Ahrens on puolustanut Waffen-SS:ää ja ilmoittanut haluavansa luoda kodin "valkoisille, kristityille ihmisille", koska hän uskoo, että maahanmuutto uhkaa heitä. Ahrens on kommentoinut, että "[hänen] visionsa on jonakin päivänä toimia poliitikkona Saksassa Trumpin kaltaisella tavalla". Hän jatkoi: "Sitä ei ole tehty sataan vuoteen, että johdetaan henkilön ympärille keskittyvää populistista liikettä. Etsin, kuka voi olla tämä henkilö, ja minun on luultavasti mentävä tähän rooliin."
Brotitsolaami

| --- | --- |


Brotitsolaami
Systemaattinen (IUPAC) nimi
4-bromi-7-(2-kloorifenyyli)-13-metyyli-3-tia-1,8,11,12-tetra-atsatricyclo[8.3.0.02,6]trideka-2(6),4,7,10,12-pentaeeni
Tunnisteet
CAS-numero: 57801-81-7
ATC-koodi: N05CD09
PubChem CID: 2451
DrugBank: DB09017
Kemialliset tiedot
Kaava: C15H10N4BrClS 
Moolimassa: 393.7 g/mol
Farmakokineettiset tiedot
Hyötyosuus: 48-95 %
Metabolia: Renaalinen
Puoliintumisaika: 4,4 tuntia
Ekskreetio: Hepaattinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Brotitsolaami on bentsodiatsepiini jolla on sedatiivinen, hypnoottinen ja lihaksia rentouttava vaikutus. Se kuuluu tienotriatsolobentsodiatsepiineihin. Sen vaikutukset ovat samankaltaisia triatsolaamin kanssa.
Yhdistettä käytetään lyhytaikaiseen vaikean unettomuuden hoitoon. Brotitsolaamilla on todettu olevan ahdistusta poistavia vaikutuksia 8-100 mikrogramman annoksilla, mutta yleensä unettomuuden hoitoon käytetään 125–250 mikrogramman annoksia.
Käännös suomeksi
Daigo Higa

| Daigo Higa> Henkilötiedot |
| --- | --- |
Syntynyt: 9. elokuuta 1995 Urasoe, Okinawa Japani
Kansalaisuus:  Japani
Nyrkkeilijä
Painoluokka:  Kärpässarja
Kätisyys:  Oikeakätinen eli nyrkkeilytermein orthodox
Ammattilaistilastot
Ottelut:  16
Voitot:  15
– tyrmäysvoitot:  15
Tappiot:  1
Daigo Higa (s. 9. elokuuta 1995 Okinawa, Japani) on japanilainen kärpässarjan ammattinyrkkeilijä ja hallitseva WBC liiton maailmanmestari painoluokassaan.
Amatööriura

Amatöörinä Higa otteli yhteensä 44 ottelua joista voitti 36.
Ammattinyrkkeilyura

Higa aloitti ammattinyrkkeilyuransa vuonna 2014. Vuonna 2015 Higa voitti WBC Youth mestaruuden tyrmäämällä Jakkrawut Majoogoenin seitsemännessä erässä. Vuonna 2017 Higa kohosi WBC liiton maailmanmestariksi voittamalla Juan Hernandez Navarreten teknisellä tyrmäyksellä kuudennessa erässä hallittuaan ottelua selvästi sitä ennen: Navarrete kävi kanveesissa kerran toisessa erässä ja kolmesti kuudennessa erässä.
Aiheesta muualla

Boxrec.com
Lovisa Spelmanslag

Lovisa Spelmanslag on suomalainen kansanmusiikkiyhtye Loviisasta. Yhtye perustettiin vuonna 1975.
Kokoonpano

2012
Joel Enqvist (viulu, musiikin johto)
Margareta Häggblom (harmonikka)
Guy Malmberg (harmonikka)
Rolf Höglund (harmonikka)
Börje Jönsas (harmokikka)
Anne-Maj Skräddars (viulu)
Per-Henrik Lindroos (kitara)
Gunnar Enqvist (kontrabasso)
Elina Mieskolainen (viulu)
Klas Enqvist (viulu)
Historiaa: Kokoonpano varhaisvuosilta.
Kurt Lindholm (joht., viulu),
Gio Grönvall (viulu),
Viljo Tilli (viulu),
Sven Wikström (viulu),
Knut Sievers (viulu),
Jan-Henrik Sievers (viulu),
Margareta Häggblom (hanuri),
Niklas Häggblom (kitara),
Harry Törnqvist (basso).
Diskografia

Ta'in nu (1978)
Fjärilen (1985)
Kuckustein (2003)
Aiheesta muualla

Lovisa Spelmanslagin esitystuotanto Suomen äänitearkistossa (1901–1999)
Kyyrölä (Viipurin lääni)

| Kyyrölän kunta> Entinen kunta – nykyiset kunnat: Liitetty Muolaaseen, joka luovutettu Neuvostoliitolle |
| --- | --- |

 sijainti 
Lääni:  Viipurin lääni
Maakunta:  Karjalan historiallinen maakunta
Kihlakunta:  Äyräpään kihlakunta
Kuntanumero:  321
Hallinnollinen keskus:  Kyyrölä
Perustettu:  1890
– emäpitäjä:  Muolaa
Liitetty:  
– kuntiin:  Muolaa
Lakkautettu:  1934 (luovutettu Neuvostoliitolle 1944)
Pinta-ala:   km²  (1930)
– maa:  52,21 km²
Väkiluku:  1 890  (1930)
– väestötiheys:  36,2 as./km²
Kyyrölä (ven. Красное Село, Krasnoje Selo) oli Suomen kunta Karjalankannaksella, Neuvostoliitolle vuonna 1944 luovutetulla alueella. Kyyrölän asutus oli lähes kokonaan venäjänkielistä, ja se oli erityisen tunnettu saviruukkujen valmistuksesta. Se kuului Kyyrölän ortodoksiseen seurakuntaan. Kyyrölä liitettiin Muolaan kuntaan vuonna 1934. Kyseessä oli Suomen historian ensimmäinen kuntaliitos. Liitos oli lisäksi ainoa, joka tapahtui kokonaan luovutetulla alueella.
Historia

Karjalankannaksen siirryttyä Uudenkaupungin rauhassa vuonna 1721 Venäjälle Kyyrölän lahjoitusmaahovin omistaja Grigori Tšernyšev siirrätti autioituneille tiloille 29 maaorjaperhettä Venäjältä Jaroslavlin ja Kostroman alueilta. He juurtuivat näille uusille asuinsijoilleen ja muodostivat oman yhdyskuntansa. He olivat ortodokseja ja säilyttivät kielensä, tapansa ja perinteensä senkin jälkeen kun alueesta tuli osa Suomen suuriruhtinaskuntaa vuonna 1812 ja edelleen itsenäistä Suomea vuonna 1917. Se oli Suomen suurin yhtenäinen venäjänkielinen asutus.
Itse Kyyrölän kylän (Krasnoje Selo, nyk. Krasnoselskoje) lisäksi Kyyrölän yhteisöön ja sittemmin kuntaan kuului kolme muuta venäjänkielistä kylää: Kangaspelto (Novaja derevnja, nyk. Iskry), Parkkila (Parkino, nyk. Podgorje) ja Sudenoja (Razvoz, nyk. Muravjevo). Alue kuului Muolaan kuntaan vuoteen 1890, jolloin se erotettiin omaksi Kyyrölän kunnaksi, joka puolestaan liittyi takaisin Muolaaseen vuonna 1934.
Itsenäisyyden aikanakin kylien väestö oli mieleltään suomalaista. Miehet taistelivat Suomen armeijassa. Heitä kaatui sodassa 47. Kyyrölään sankarihautausmaalle on haudattu 25 sodassa kaatunutta. Sotien jälkeen kyyröläläiset asutettiin etupäässä Hämeenlinnan seudulle. Hämeenlinnan Ruununmyllyn kylässä heitä oli ja on edelleen niin runsaasti, että eräästä Ruununmyllyn sivukylästä käytetään nimitystä Pikku-Moskova. Tunnettu kyyröläisten jälkeläinen on ministeri Tarja Filatov.
Nykyisin Kyyrölän alue on osa Viipurin piirin Kyyrölän eli Krasnoselskojen maalaiskuntaa.
Katukuvaa Kyyrölän kirkonkylästä ennen sotia.
Tsapitsolaami

| Tsapitsolaami |
| --- | --- |

Tunnisteet
IUPAC-nimi:  8-kloori-6-(2-kloorifenyyli)-4H-pyrido[2,3-f][1,2,4]triatsolo[4,3-a][1,4]diatsepiini
CAS-numero:  64098-32-4
PubChem CID:  68832
Ominaisuudet
Molekyylikaava:  C15H9Cl2N5
Moolimassa:  330,171 g/mol
Tsapitsolaami on pyridodiatsepiineihin kuuluva lääkeaine, joka on sukua pyridotriatsolodiatsepiiniryhmän bentsodiatsepiineille. Sillä on oletettavasti sedatiivinen ja ahdistusta poistava vaikutus, kuten tyypillisesti bentsodiatsepiineilla.lähde?
Tsapitsolaami on Suomessa luokiteltu huumausaineeksi.
Käännös suomeksi
Nitrokabinetti

| Nitrokabinetti |
| --- | --- |
 Sarjan logo
Tyyli:  komedia
Kestoaika:  22 min
Pääosissa:  Marita Nordberg Sakari Jurkka Aarre Karén Tea Ista Miitta Sorvali Helge Herala Leena Uotila
Alkuperämaa:   Suomi
Verkko:  MTV3
Esitetty:  9. syyskuuta 1997 – 26. toukokuuta 1998
Jaksoja:  38
Tuotanto
Tuottaja(t):  Marit Hohtokari
Ohjaaja(t):  Pentti Kotkaniemi
Käsikirjoittaja(t):  Olle Kaarna Tarja V. Parsas
Tuotantoyhtiö(t):  Kalkhas Oy
Aiheesta muualla
IMDb 
Nitrokabinetti on vuosina 1997–1998 MTV3:lla esitetty suomalainen komediasarja. Sarja on esitetty uusintana vuonna 2006.
Sarja kertoo viiden eläkeläisen hulvattomasta elämästä Ruskalinnan vanhainkodista. Vanhukset ovat nuoruudessaan olleet merkittäviä hahmoja suomalaisessa politiikassa ja teollisuuselämässä. He käyttävät ainutlaatuisia diplomaattisia suhteita herkästi vielä vanhoilla päivilläänkin. Lähes jokaisessa jaksossa merkittävässä asemassa on vanhainkodin hoitaja Karin Långströmin ja vanhusten välinen jännite. Nitrokabinetin jaksoissa käsiteltiin usein humoristisella tavalla ajankohtaisia aiheita, kuten politiikkaa. Jaksoissa nähtiin joskus myös muun muassa kansanedustajia esittämässä itseään. Sarjan ovat käsikirjoittaneet salanimet Olle Kaarna ja Tarja V. Parsas.
Näyttelijät

Marita Nordberg – Rosa Behlström
Sakari Jurkka – Antero Karskeakangas
Aarre Karén – Matias Lohikoski
Tea Ista – Jevgenia Nekrasova
Helge Herala – Erik Laukkarinen
Miitta Sorvali – ylihoitaja Karin Långström
Lars Svedberg – ylilääkäri Stjernvall
Leena Uotila – pappi